**BÉRLETI SZERZŐDÉS**

**önkormányzati tulajdonban lévő ingatlanra**

amely létrejött egyrészről **Pétervására Város Önkormányzata** (3250 Pétervására, Szabadság tér 1., képviseli: Boros Csaba alpolgármester), mint bérbeadó ( a továbbiakban: **Bérbeadó**),

másrészről **Észak Hevesi 33 Vidékfejlesztési Közhasznú Egyesület** (képviseli: Eged István elnök), mint bérlő (a továbbiakban: **Bérlő**) között,

az alábbi helyen és időben, a következő feltételek szerint:

1. **Bérbeadó bérbe adja**, Bérlő pedig bérbe veszi a Bérbeadó tulajdonát képező, természetben 3250 Pétervására, Keglevich út 26. szám alatt fekvő, **pétervásárai 411 hrsz.** alatti 82,14 m2 ingatlant.
2. A szerződő felek a bérbe adott ingatlan bérleti díját kölcsönösen és egybehangzóan, összesen **50.000,- Ft/hó**, azaz Ötvenezer forint/hó összegben állapítják meg. A Bérlő a bérleti díjat a tárgyhónap 10. napjáig köteles – számla ellenében – Bérbeadónak az OTP Bank Nyrt-nél vezetett **11739085-15379353** sz.- számlájára **átutalni**.
3. Felek egybehangzóan rögzítik, hogy a Bérlő a korábbi bérleti szerződésre alapján bérleményt jelen szerződés aláírásakor birtokolja, birtoklása folyamatos, így külön birtokbaadásra nincs szükség. Bérlő 2017. január 01. naptól kezdődően fizeti a bérleti díjat, és a bérleményhez kapcsolódó közüzemi díjakat és egyéb költségeket.
4. Szerződő Felek a jelen bérleti szerződést 2017. január 01. nappal kezdődő hatállyal **2017. október 31-ig** terjedő **határozott időre** kötik. Bérlő a bérleményt további bérletbe (albérlet) nem adhatja. Bérlő a bérleti jogviszony megszűnésekor köteles a bérleményt 8 napon belül eredeti állapotában, tisztán, rendeltetésszerű használatra alkalmas üres állapotban átadni Bérbeadónak.
5. A bérleti jogviszonyt bármelyik fél írásban, **8 napos határidővel** – indokolás nélkül – **felmondhatja**. Ebben az esetben Szerződő Felek az írásbeli közléstől számított 8 napon belül kötelesek helyreállítani a bérleti szerződés megkötését megelőző állapotot. Bérlő tudomásul veszi, hogy a Bérbeadó részéről történő esetleges felmondás esetén a Bérbeadótól más épület felajánlását nem igényelheti.
6. Bérlő a bérleményben Bérbeadó előzetes **írásbeli hozzájárulása nélkül nem végezhet** építkezési, átalakítási, elektromos berendezés felszerelési, víz-, fűtés vagy csatornaszerelési és javítási munkákat. A fenti munkákra Bérbeadó által adott előzetes hozzájárulás nem mentesíti a Bérlőt az egyéb szükséges (hatósági) engedélyek megszerzésének kötelezettsége alól. Amennyiben a fenti munkákat a Bérlő a Bérbeadó fenti hozzájárulása nélkül végezné el, köteles a Bérbeadó felhívására az eredeti állapotot helyreállítani és az okozott kárt megtéríteni. Amennyiben e kötelezettségének a Bérlő a megjelölt határidőre nem tenne eleget, az súlyos szerződésszegésnek minősül. Ez esetben a Bérbeadó az eredeti állapotot a Bérlő költségére helyreállíthatja, és a vonatkozó jogszabályokban foglaltak szerint felmondással élhet.
7. **Bérbeadó szavatol** azért, hogy a Bérlő a bérbe adott helyiségeket a bérleti jogviszony tartama alatt a szerződésnek **megfelelően használhassa**.
8. **Bérlő köteles** a bérlet tárgyát képező helyiségeket **rendeltetésszerűen használni**, és köteles gondoskodni a bérlemény burkolatainak, ajtóinak, ablakainak, berendezéseinek a bérleti jogviszony tartalma alatti használatból adódó karbantartásáról, felújításáról, pótlásáról, illetőleg cseréjéről.
9. Bérlő tudomásul veszi, hogy a bérelt helyiségekben elhelyezett dolgokat **saját veszélyére tárolja**. Bérlő a bérlemény **őrzéséről saját felelősségére** és **költségére** köteles gondoskodni. A bérleti szerződés időtartama alatt előállott kár esetén – a Bérbeadó szándékos vagy súlyosan gondatlan magatartásából eredő károkat kivéve – kártérítésre nincs igénye.
10. E **szerződés megszűnik**, ha

a) a felek közös megegyezéssel megszűntetik,

b) a bérlemény megsemmisül,

c) az arra jogosult felmond,

d) Bérlő jogutód nélkül megszűnik,

e) a 3. pontban megjelölt határozott idő letelik.

1. Ha a bérlő a bérfizetésre megállapított időpontig a **bérleti díjat nem fizeti meg**, a Bérbeadó köteles a Bérlőt – a következményekre figyelmeztetéssel – a teljesítésre írásban felszólítani. Ha a bérlő a felszólításnak 8 napon belül nem tesz eleget, a bérbeadó további 8 napon belül írásban a szerződést felmondhatja.
2. A szerződésből származó **jogvitás kérdések** eldöntésére a felek hatáskörtől függően az Egri Járásbíróság vagy az Egri Törvényszék kizárólagos illetékességét kötik ki.
3. A szerződésben nem szabályozott kérdésekre a Polgári Törvénykönyvnek, és az 1993. évi LXXVIII. törvénynek a bérletre vonatkozó szabályai irányadóak.

Felek e szerződést – közös elolvasás és értelmezés után – mint akaratukkal mindenben megegyezőt, jóváhagyólag írták alá.

Pétervására, 2017. január 31.

Boros Csaba Eged István

alpolgármester Észak Hevesi 33 Egyesület

Bérbeadó képviseletében elnök

mint Bérlő képviseletében